Source: https://e-justice.europa.eu/content_member_state_case_law-13-lv-mt.do?init=true&member=1
Timestamp: 2019-12-06 05:50:51+00:00
Document Index: 2140554

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ']

Ġurisprudenza tal-Istat Membru - Latvja
Din it-taqsima tipprovdik b’informazzjoni dwar il-ġurisprudenza tal-Latvja.
Il-bażi tad-dejta tal-ġurisprudenza hija parti essenzjali tal- Portal tal-Qrati Nazzjonali (Latvijas Tiesu portāls). Hija fiha s-sentenzi tal-Qorti Suprema kklassifikati skont is-suġġett tal-ġurisprudenza.
Mill-1 ta' Jannar 2007, is-sentenzi kollha tal- qrati amministrattivi Latvjani jiġu ppubblikati onlajn fuq il-Portal tal-Qrati Nazzjonali.
Tiġi ppubblikata wkoll għażla ta' sentenzi mill-qrati kollha fil-kawżi ċivili u kriminali (partikolarment jekk ikunu potenzjalment ta' interess pubbliku). Is-sit ta' pubblikazzjoni huwa l-Portal tal-Qrati Nazzjonali. Is-sentenzi tal-Qorti Suprema huma disponibbli wkoll fis-sit elettroniku tal- Qorti Suprema .
Preżentazzjoni tas-sentenzi/titoli
Bażi tad-dejta tal-ġurisprudenza
Numru tal-kawża (Lietas numurs)
Tip ta' kawża (Lietas veids)
Rekord ta' aċċess (Atvērt kartīti)
Kawżi ċivili (Civillietas)
Titolu tal-astratt (Tēzes virsraksts):
2. (L-argument prinċipali) (Galvenā tēze)
3. (Informazzjoni legali addizzjonali) (Papildu tiesiskā informācija)
Agħfas "Atvērt kartīti" biex taċċessa r-rekord tal-kawża tal-qorti, li huwa magħmul minn żewġ partijiet: informazzjoni bażika u informazzjoni addizzjonali. Fost l-informazzjoni addizzjonali ssib:
it-titolu tal-astratt tas-sentenza:
l-argument prinċipali tas-sentenza (normalment 2-3 argumenti);
informazzjoni dwar l-atti legali, il-prinċipji legali, il-ġurisprudenza u d-duttrina legali użati fit-tfassil tas-sentenza;
taqsira tas-sentenza.
Is-sentenzi fil- bażi tad-dejta tal-ġurisprudenza tal-Portal tal-Qrati Nazzjonali huma disponibbli fil-format HTML.
Is-sentenzi ppubblikati fil- Portal tal-Qrati Nazzjonali huma disponibbli f'format PDF jew DOC.
Qrati rilevanti
Is-sentenzi tal-Qorti Suprema huma disponibbli fil- bażi tad-dejta tal-ġurisprudenza u fis-sit elettroniku tal- Qorti Suprema .
Is-sentenzi tal-qrati ordinarji huma disponibbli fil- Portal tal-Qrati Nazzjonali .
Proċeduri ta' segwitu
Informazzjoni dwar il-proċeduri ta' segwitu huma disponibbli fil- Portal tal-Qrati Nazzjonali bl-użu tal-funzjoni "Progress tal-proċedimenti" (Tiesvedības gaita) fit-taqsima tas-"Servizzi elettroniċi" (E-pakalpojumi).
Permezz tan-numru tal-kawża, tista' tinkiseb informazzjoni dwar il-qorti rilevanti, l-imħallef li ġie assenjat il-kawża, l-iskeda tas-seduti, l-appelli li tressqu, l-eżitu tal-appelli u t-tħassir tas-sentenzi.
Jekk każ jinstema' f'qorti bil-miftuħ, is-sentenza jew deċiżjoni tal-qorti (li tkun tikkonsisti f'introduzzjoni, parti deskrittiva, ir-raġunijiet u l-parti operattiva) issir informazzjoni ġeneralment aċċessibbli mid-data li fiha tkun ingħatat.
Jekk il-qorti ma tagħti l-ebda sentenza jew deċiżjoni (jekk il-kawża ssir biss bil-proċedura miktuba, pereżempju), id-deċiżjoni tiġi meqjusa ġeneralment aċċessibbli mid-data li fiha tingħata.
Jekk il-kawża tinstema' bil-bibien magħluqa, u jekk il-partijiet operattivi u ta' introduzzjoni tas-sentenza jew deċiżjoni tal-qorti jinqraw f'seduta bil-miftuħ, dawk il-partijiet tas-sentenza jew deċiżjoni rispettiva jitqiesu bħala informazzjoni ġeneralement aċċessibbli u jistgħu jiġu ppubblikati.
Ir-Regolament tal-Kabinett Nru 123(adottat fl-10 ta' Frar 2009 u daħal fis-seħħ fit-18 ta' Frar 2009) jgħid illi qabel ma tiġi ppubblikata sentenza jew deċiżjoni tal-qorti, trid titħassar xi dejta dwar persuni fiżiċi u tiġi sostitwita minn indikatur xieraq:
l-isem u l-kunjom tal-persuna jiġu sostitwiti bl-inizjali tagħha;
in-numru ta' identifikazzjoni personali ta' persuna jiġi sostitwit bil-kliem "numru personali ta' identifikazzjoni";
l-indirizz tad-dar jiġi sostitwit mill-kliem "post ta' residenza";
l-indirizz tal-propjetà immobbli jiġi sostitwit bil-kliem "indirizz";
in-numru ta' referenza ta' kull propjetà immobbli fir-reġistru tal-propjetà jiġi sostitwit mill-kliem "numru ta' referenza tar-reġistru";
u n-numru ta' reġistrazzjoni tal-vettura jiġi sostitwit mill-kliem "numru ta' reġistrazzjoni".
Id-dettalji mogħtija f'deċiżjonijiet u sentenzi tal-qorti tal-imħallfin, prosekuturi, avukati bil-warrant, nutara ċertifikati u bailiffs iridu jiġu ppubblikati.
Is-sentenzi u d-deċiżjonijiet li jridu jiġu ppubblikati (fiċ-ċirkostanzi rilevanti) jiġu magħżula mid-Dipartiment tal-Ġurisprudenza tal-Qorti Suprema, li jagħżel l-aktar sentenzi importanti u rilevanti.